2014.gada Rīkojums Nr.

Rīgā (prot. Nr. .§)

**Grozījumi darbības programmas „Cilvēkresursi un nodarbinātība”**

**papildinājumā**

1. Izdarīt darbības programmas „Cilvēkresursi un nodarbinātība” papildinājumā (apstiprināts ar Ministru kabineta 2008.gada 9.aprīļa rīkojumu Nr.197 „Par darbības programmas „Cilvēkresursi un nodarbinātība” papildinājuma apstiprināšanu”) šādus grozījumus:

1.1. izteikt 271.punkta trešo apakšpunktu šādā redakcijā:

„• 1.3.1.1.3.apakšaktivitātes „Bezdarbnieku un darba meklētāju apmācība” ietvaros valsts atbalsts pieļaujams atbilstoši Komisijas 2013.gada 18.decembra Regulai (ES) Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam, Komisijas 2014. gada 27. jūnija Regulai (EK) Nr. 717/2014 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē attiecībā uz zivsaimniecības uzņēmumiem, kas darbojas saskaņā ar Eiropas Parlamenta un Padomes 2013. gada 11.decembra Regulu (ES) Nr. 1379/2013 par zvejas un akvakultūras produktu tirgu kopīgo organizāciju un ar ko groza Padomes Regulas (EK) Nr.1184/2006 un (EK) Nr.1224/2009 un atceļ Padomes Regulu (EK) Nr.104/2000 vai Komisijas 2013.gada 18.decembra Regulai (ES) Nr.1408/2013 par Līguma par Eiropas Savienības darbību 107. un 108.panta piemērošanu *de minimis* atbalstam lauksaimniecības nozarē;”;

1.2. izteikt 309.punktu šādā redakcijā:

“309. Mērķa grupa: Jaunieši bezdarbnieki (vecumā no 15 līdz 24 gadiem), tai skaitā jaunieši bezdarbnieki pēc bērna kopšanas atvaļinājuma, jaunieši bezdarbnieki ar invaliditāti un jaunieši bezdarbnieki, kuri nav ieguvuši profesionālo izglītību vai nav bijuši iepriekš nodarbināti; Bezdarbnieku un darba meklētāju atbalsta likuma 3.panta pirmās daļas 4.punktā minētie mērķa grupu bezdarbnieki, tai skaitā bezdarbnieki no 18 gadu vecuma, kuriem atbilstoši narkologa atzinumam ir alkohola, narkotisko vai psihotropo vielu atkarība un kuri atbilst vismaz vienam no šādiem kritērijiem: pirms bezdarbnieka statusa iegūšanas nav strādājuši vismaz sešus mēnešus (nav uzskatāmi par darba ņēmējiem vai pašnodarbinātajiem saskaņā ar likumu "Par valsts sociālo apdrošināšanu") vai Nodarbinātības valsts aģentūrā kā bezdarbnieki ir reģistrēti vismaz trīs mēnešus; bezdarbnieki, kas atbilst Komisijas 2008.gada 6.augusta Regulas (EK) Nr. 800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula), 2.panta 18.punktā noteiktajiem nelabvēlīgākā situācijā esoša darba ņēmēja un 19.punktā noteiktajiem īpaši nelabvēlīgā situācijā esoša darba ņēmēja kritērijiem (no 2015.gada 1.janvāra - bezdarbnieki, kas atbilst Komisijas 2014.gada 17.jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu 2.panta 4.punktā noteiktajiem nelabvēlīgākā situācijā esoša darba ņēmēja kritērijiem un 2.panta 99.punktā noteiktajiem īpaši nelabvēlīgā situācijā esoša darba ņēmēja kritērijiem); bezdarbnieki, kuru apgādībā ir bērns vecumā no pusotra gada līdz pamatizglītības ieguves uzsākšanai un kuri iesaistās kādā no Nodarbinātības valsts aģentūras piedāvātajiem aktīvajiem nodarbinātības pasākumiem, kā arī kuriem ir noteikta invaliditāte vai kuri ir atzīti par trūcīgu personu; personas ar I grupas redzes invaliditāti, kuras atbilst Invaliditātes likuma 12.panta pirmās daļas 2.punktā minētajām prasībām.”;

1.3. izteikt 315.punktu šādā redakcijā:

“315. Mērķa grupa: Bezdarbnieki, kas atbilst Komisijas 2008.gada 6.augusta Regulas (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula), 2.panta 18.punktā noteiktajiem nelabvēlīgākā situācijā esoša darba ņēmēja un 19.punktā noteiktajiem īpaši nelabvēlīgā situācijā esoša darba ņēmēja kritērijiem (no 2015.gada 1.janvāra - bezdarbnieki, kas atbilst Komisijas 2014.gada 17.jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu 2.panta 4.punktā noteiktajiem nelabvēlīgākā situācijā esoša darba ņēmēja kritērijiem un 2.panta 99.punktā noteiktajiem īpaši nelabvēlīgā situācijā esoša darba ņēmēja kritērijiem), un bezdarbnieki ar invaliditāti.”;

1.4. izteikt 343.punktu šādā redakcijā:

“343. Valsts atbalsts tiks sniegts:

* 1.4.1.1.1.apakšaktivitātes „Kompleksie atbalsta pasākumi iedzīvotāju integrēšanai sabiedrībā un darba tirgū” ietvaros, ievērojot Komisijas 2006.gada 15.decembra Regulā (EK) Nr.1998/2006 par Līguma 87. un 88.panta piemērošanu *de minimis* atbalstam, kā arī Komisijas 2007.gada 20.decembra Regulā (EK) Nr.1535/2007 par EK līguma 87. un 88.panta piemērošanu *de minimis* atbalstam lauksaimniecības produktu ražošanas nozarē un Komisijas 2007.gada 24.jūlija Regulā (EK) Nr.875/2007 par EK līguma 87. un 88.panta piemērošanu *de minimis* atbalstam zivsaimniecības nozarē un par Regulas (EK) Nr.1860/2004 grozīšanu minētos nosacījumus;
* 1.4.1.1.2.apakšaktivitātes „Atbalstītās nodarbinātības pasākumi mērķgrupu bezdarbniekiem” ietvaros, ievērojot Komisijas 2008.gada 6.augusta Regulā (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (Vispārējā grupu atbrīvojuma regula) (līdz 2014.gada 31.decembrim), un Komisijas 2013.gada 18.decembra Regulā (ES) Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam, Komisijas 2014. gada 27. jūnija Regulā (EK) Nr. 717/2014 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē attiecībā uz zivsaimniecības uzņēmumiem, kas darbojas saskaņā ar Eiropas Parlamenta un Padomes 2013. gada 11.decembra Regulu (ES) Nr. 1379/2013 par zvejas un akvakultūras produktu tirgu kopīgo organizāciju un ar ko groza Padomes Regulas (EK) Nr.1184/2006 un (EK) Nr.1224/2009 un atceļ Padomes Regulu (EK) Nr.104/2000, un Komisijas 2013.gada 18.decembra Regulā (ES) Nr.1408/2013 par Līguma par Eiropas Savienības darbību 107. un 108.panta piemērošanu *de minimis* atbalstam lauksaimniecības nozarē minētos nosacījumus.

 Paredzētais atbalsts ir atbrīvots no tā iepriekšējas pieteikšanas Eiropas Komisijā, un, izstrādājot Ministru kabineta noteikumus par apakšaktivitāšu ieviešanu, tiks iekļauti nosacījumi valsts atbalsta piešķiršanai.”.

2. Labklājības ministrijai nedēļas laikā iesniegt precizēto darbības programmas „Cilvēkresursi un nodarbinātība” papildinājumu Valsts kancelejā.

|  |  |
| --- | --- |
| Ministru prezidente | L.Straujuma |
| Labklājības ministrs | U.Augulis |

31.07.2014. 15:50

834

Vjačeslavs Makarovs
Tel.:67021630
Vjaceslavs.Makarovs@lm.gov.lv